paragraph_text: mini|Položaj Maramureşa u Rumunjskoj Drvene crkve Maramureşa su rumunjske pravoslavne drvene crkve u rumunjskoj županiji Maramureşu (povijesna pokrajina Maramureš) u sjevernoj Transilvaniji (Rumunjska). Skoro 100 ovih crkava su izgrađene od 17. do 19. stoljeća u različitim arhitektonskim stilovima, ali sve drvenih konstrukcija s karakterističnim visokim krovovima, te vitkim zvonicima na zapadnoj strani, iznad ulaza, suprotno od oltara. Izgrađene su od drveta jer su mađarske vlasti branile Rumunjima podizanje kamenih građevina, a oslikavali su ih lokalni naivni umjetnici biblijskim prizorima. Ove građevine su bile djelo lokalnih graditelja koji u duhu narodne umjetnosti strmim krovovima i vitkim tornjevima imitiraju vrhove okolnih planina. Zbog toga je osam ovih crkava 1999. godine upisano na UNESCO-ov popis mjesta svjetske baštine u Europi. mini|Položaj zaštićenih drvenih crkava u županiji Maramureş